**PRILOGA 1 (spremni dopis – 1. del):**

|  |
| --- |
| Številka: 0070-276/2023 |
| Ljubljana, 13. 12. 2023 |
| EVA: 2023-2711-0141 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| **ZADEVA: Sklep o podaljšanju ukrepa zagotavljanja sredstev za nabavo zdravil za profilakso in zdravljenje COVID-19 ter zagotavljanje cepljenja in sredstev za stroške, povezane s cepljenjem proti COVID-19 – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in šestega odstavka 31. člena Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20, 15/21 – ZDUOP, 82/21 – ZNB-C, 112/21 – ZNUPZ, 206/21 – ZDUPŠOP, 141/22 – ZNUNBZ in 158/22 – ZDoh-2AA) je Vlada Republike Slovenije na ….. seji ……….. sprejela **SKLEP**Vlada Republike Slovenije je sprejela Sklep o podaljšanju veljavnosti ukrepa zagotavljanja sredstev za nabavo zdravil za profilakso in zdravljenje COVID-19 ter zagotavljanje cepljenja in sredstev za stroške, povezane s cepljenjem proti COVID-19, in ga objavi v Uradnem listu Republike Slovenije.  Barbara Kolenko Helbl  GENERALNA SEKRETARKAPriloga: * Mnenje Nacionalnega inštituta za javno zdravje št. 0070-4/2020-16 (025) z dne 15. 11. 2023.

Sklep prejmejo:* Državni zbor Republike Slovenije,
* Ministrstvo za zdravje Republike Slovenije,
* Ministrstvo za finance Republike Slovenije,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Valentina Prevolnik Rupel, ministrica za zdravje,
* Eva Vodnik, državna sekretarka na Ministrstvu za zdravje,
* Marjan Pintar, državni sekretar na Ministrstvu za zdravje,
* mag. Alja Markovič Čas, v. d. generalne direktorice Direktorata za zdravstveno varstvo,
* Vesna Marinko, generalna direktorica Direktorata za javno zdravje.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Zunanji strokovnjaki pri pripravi gradiva niso sodelovali. |
| **4. Predstavniki vlade, ki bodo sodelovali pri delu državnega zbora:** |
| * dr. Valentina Prevolnik Rupel, ministrica za zdravje,
* Eva Vodnik, državna sekretarka na Ministrstvu za zdravje,
* Marjan Pintar, državni sekretar na Ministrstvu za zdravje,
* mag. Alja Markovič Čas, v. d. generalne direktorice Direktorata za zdravstveno varstvo,
* Vesna Marinko, generalna direktorica Direktorata za javno zdravje.
 |
| **5. Kratek povzetek gradiva:** |
| S predlaganim sklepom Vlada Republike Slovenije, na podlagi strokovnega mnenja Nacionalnega inštituta za javno zdravje (v nadaljnjem besedilu: NIJZ), za šest mesecev podaljšuje začasne ukrepe, določene z 31. členom Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20, 15/21 – ZDUOP, 82/21 – ZNB-C, 112/21 – ZNUPZ, 206/21 – ZDUPŠOP, 141/22 – ZNUNBZ in 158/22 – ZDoh-2AA; v nadaljnjem besedilu: ZIUPOPDVE), in sicer ukrep zagotavljanja sredstev za nabavo zdravil za profilakso in zdravljenje nalezljive bolezni COVID-19 (v nadaljnjem besedilu: COVID-19) iz drugega odstavka, ukrep zagotavljanja cepljenja proti COVID-19 iz tretjega odstavka in ukrep zagotavljanja sredstev za stroške, povezane s cepljenjem iz četrtega odstavka 31. člena ZIUPOPDVE. NIJZ je 15. 11. 2023 podal strokovno mnenje št. 0070-4/2020-16 (025), iz katerega izhaja, da je glede na epidemiološko situacijo COVID-19 v Republiki Sloveniji in drugod po svetu treba navedene ukrepe podaljšati za najmanj šest mesecev. Namen podaljšanja ukrepov je zagotovitev neprekinjene preskrbe s cepivi proti COVID-19 in čim večja precepljenost skupin z večjim tveganjem za težji potek COVID-19, neprekinjena preskrba zdravil za profilakso in za zdravljene COVID-19 ter zagotovitev sredstev za stroške, povezane s cepljenjem, kar je pomembno za preprečevanje težkih potekov bolezni in s tem preobremenitve zdravstvenega sistema.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.)Finančne posledice podaljšanja iz 31. člena ZIUPOPDVE so načrtovane v okviru predloga proračuna za leti 2024 in 2025 in so ocenjene na skupno 8,3 mio EUR, od tega predvidoma:* 3,5 mio EUR za nabavo zdravil vključno s cepivi za profilakso COVID-19 (drugi odstavek),
* 4,8 mio EUR za stroške povezane s cepljenjem proti COVID-19 (tretji in četrti odstavek).
 |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za zdravje | 2711-20-1009 Cepiva za COVID-19 | 211021 Cepiva - COVID-19 | 0 | 3.500.000 |
| Ministrstvo za zdravje | 2711-21-0025 Zdravstvene storitve 31. člen ZIUPOPDVE COVID-19 | 200491 Cepljenje proti COVID-19 - 31. člen ZIUPOPDVE - COVID-19 | 0 | 4.800.000 |
| **SKUPAJ** | **0** | **8.300.000** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Ne gre za splošni akt, ki bi bil predmet javnega usklajevanja. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| **Dr. Valentina Prevolnik Rupel****ministrica za zdravje** |

**Predlog sklepa**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in šestega odstavka 31. člena Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20, 15/21 – ZDUOP, 82/21 – ZNB-C, 112/21 – ZNUPZ, 206/21 – ZDUPŠOP, 141/22 – ZNUNBZ in 158/22 – ZDoh-2AA) je Vlada Republike Slovenije na ….. seji ……….. sprejela

**SKLEP**

Vlada Republike Slovenije je sprejela Sklep o podaljšanju veljavnosti ukrepa zagotavljanja sredstev za nabavo zdravil za profilakso in zdravljenje COVID-19 ter zagotavljanja cepljenja in sredstev za stroške, povezane s cepljenjem proti COVID-19, in ga objavi v Uradnem listu Republike Slovenije.

 Barbara Kolenko Helbl

 GENERALNA SEKRETARKA

Sklep prejmejo:

* Državni zbor Republike Slovenije,
* Ministrstvo za zdravje Republike Slovenije,
* Ministrstvo za finance Republike Slovenije,
* Služba Vlade Republike Slovenije za zakonodajo.

**Priloga: predlog sklepa**

Na podlagi šestega odstavka 31. člena Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20, 15/21 – ZDUOP, 82/21 – ZNB-C, 112/21 – ZNUPZ, 206/21 – ZDUPŠOP, 141/22 – ZNUNBZ in 158/22 – ZDoh-2AA) je Vlada Republike Slovenije sprejela

**SKLEP**

**o podaljšanju veljavnosti ukrepa zagotavljanja sredstev za nabavo zdravil za profilakso in zdravljenje COVID-19 ter zagotavljanja cepljenja in sredstev za stroške, povezane s cepljenjem proti COVID-19**

I

Ukrep zagotavljanja sredstev za nabavo zdravil za profilakso in zdravljenje COVID-19 iz drugega odstavka, ukrep zagotavljanja cepljenja iz tretjega odstavka in ukrep zagotavljanja sredstev za stroške, povezane s cepljenjem, iz četrtega odstavka 31. člena Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20, 15/21 – ZDUOP, 82/21 – ZNB-C, 112/21 – ZNUPZ, 206/21 – ZDUPŠOP, 141/22 – ZNUNBZ in 158/22 – ZDoh-2AA) se podaljšajo do 30. junija 2024.

II

Ta sklep začne veljati naslednji dan po objavi v Uradnem listu Republike Slovenije.

Št. 0070-276/2023

Ljubljana, dne 13. decembra 2023

EVA 2023-2711-0141

 Vlada Republike Slovenije

 dr. Robert Golob

 predsednik

**OBRAZLOŽITEV:**

Zakon o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20, 15/21 – ZDUOP, 82/21 – ZNB-C, 112/21 – ZNUPZ, 206/21 – ZDUPŠOP, 141/22 – ZNUNBZ in 158/22 – ZDoh-2AA; v nadaljnjem besedilu: ZIUPOPDVE) v drugem odstavku 31. člena med drugim določa, da se iz sredstev proračuna Republike Slovenije ali sredstev, prejetih iz proračuna Evropske unije, zagotovijo tudi sredstva za nabavo zdravil za profilakso in zdravljenje nalezljive bolezni COVID-19 (v nadaljnjem besedilu: COVID-19), ki jih v imenu Republike Slovenije nabavi ministrstvo, pristojno za zdravje, ali pravna oseba javnega prava, ki jo za to pooblasti minister, pristojen za zdravje, v okviru skupnih javnih naročil držav članic Evropske unije ali v skladu z zakonom, ki ureja javno naročanje, za potrebe pacientov na celotnem območju Republike Slovenije.

V skladu s tretjim odstavkom 31. člena ZIUPOPDVE se cepljenje proti COVID-19 zagotovi za vse, ki imajo stalno ali začasno prebivališče na območju Republike Slovenije, in za osebe, ki prebivališča v Republiki Sloveniji nimajo, so pa zaposlene pri delodajalcu s sedežem v Republiki Sloveniji. Minister, pristojen za zdravje, v skladu z nacionalno strategijo cepljenja proti COVID-19 določi način izvedbe cepljenja proti COVID-19, vključno s ciljnimi skupinami za cepljenje proti COVID-19.

Sredstva za stroške, povezane s cepljenjem, se na podlagi četrtega odstavka 31. člena ZIUPOPDVE zagotavljajo iz proračuna Republike Slovenije oziroma sredstev, pridobljenih iz proračuna Evropske unije.

Na podlagi šestega odstavka 31. člena ZIUPOPDVE ukrepi iz tega člena veljajo do 31. decembra 2023. Vlada Republike Slovenije lahko ukrepe iz tega člena na podlagi strokovnega mnenja Nacionalnega inštituta za javno zdravje (v nadaljnjem besedilu: NIJZ), ki sledi razvoju virusa SARS-CoV-2, s sklepom največ dvakrat podaljša, vsakokrat za največ šest mesecev.

NIJZ je 15. novembra 2023 podal strokovno mnenje št. 0070-4/2020-16 (025), iz katerega izhaja, da je glede na epidemiološko stanje COVID-19 v Sloveniji in drugod po svetu treba za najmanj šest mesecev podaljšati navedeni ukrep iz:

* + - drugega odstavka 31. člena ZIUPOPDVE z namenom, da se zagotovi neprekinjena preskrba s cepivi proti COVID-19 in čim večja precepljenost skupin z večjim tveganjem za težji potek COVID-19 ter neprekinjena preskrba zdravil za profilakso in zdravljene COVID-19, kar je pomembno za preprečevanje težkih potekov bolezni in s tem preobremenitve zdravstvenega sistema;
		- tretjega odstavka 31. člena ZIUPOPDVE z namenom, da se zagotovi čim večja precepljenost skupin z večjim tveganjem za težji potek COVID-19, kar je pomembno za preprečevanje težkih potekov bolezni in s tem preobremenitve zdravstvenega sistema.

Podobno kot druge države članice Evropske unije tudi Republika Slovenija cepiva proti COVID-19 nabavlja preko skupnih javnih naročil držav članic Evropske unije, ki jih vodi Evropska komisija. Pogodba s podjetjem BionTech/Pfizer za nakup cepiva proti COVID-19, ki bo prilagojen na zadnji pojavni sev, je sklenjena do konca leta 2026, zato je treba zagotoviti financiranje iz proračuna. Za zagotovitev širšega portfelja cepiv za cepljenje proti COVID-19 je posvetovalna skupina za cepljenje pri NIJZ izdala tudi mnenje, katere vrste in količine drugih cepiv je treba zagotoviti za namene profilakse COVID-19 na območju Republike Slovenije. V skladu s tem je smiselno, da Republika Slovenija kandidira tudi v skupnih javnih naročilih držav članic Evropske unije za zagotovitev ustreznih količin cepiva, kot jih je predlagala posvetovalna skupina za cepljenje.

Z ukrepoma iz drugega in tretjega odstavka 31. člena ZIUPOPDVE je povezan tudi ukrep zagotavljanja sredstev za stroške, povezane s cepljenjem, in sicer iz proračuna Republike Slovenije oziroma iz sredstev, pridobljenih iz proračuna Evropske unije (četrti odstavek 31. člena ZIUPOPDVE).